b'\n_START_ARTICLE_\nFC Nantes\n_START_PARAGRAPH_\nFootball Club de Nantes je francoski nogometni klub iz Nantesa. Ustanovljen je bil 21. aprila 1943 in trenutno igra v Ligue 1, 1. francoski nogometni ligi._NEWLINE_Z doma\xc4\x8dih tekmovanj dr\xc5\xbei Nantes 8 naslovov dr\xc5\xbeavnega prvaka, 3 naslove prvaka francoskega pokala, 1 naslov prvaka liga\xc5\xa1kega pokala ter 3 naslove prvaka pokala \xc5\xa1ampionov. S temi lovorikami je eden najuspe\xc5\xa1nej\xc5\xa1ih francoskih klubov. Najve\xc4\x8dja evropska uspeha Nantesa sta doseg polfinala evropskega pokala pokalnih zmagovalcev v sezoni 1979/80, kjer je bila bolj\xc5\xa1a \xc5\xa1panska Valencia (2-1, 0-4) in doseg polfinala Lige prvakov v sezoni 1995/96, kjer je bil bolj\xc5\xa1i italijanski Juventus (0-2, 3-2). Dr\xc5\xbei pa tudi naslov prvaka alpskega pokala iz leta 1982._NEWLINE_Doma\xc4\x8di stadion Nantesa je Stade de la Beaujoire. Barvi dresov sta rumena in zelena. Zaradi slednjega pa je vzdevek nogometa\xc5\xa1ev Nantesa Les Canaris (kanar\xc4\x8dki).'